Diari Oficial de la Generalitat Valenciana


Sumari del DOGV 5576, del 13-08-2007 (2007/9482)

RESOLUCIÓ de 16 de juliol de 2007, del director general de Relacions amb les Corts i Secretariat del Consell, de la Conselleria de Presidència de la Generalitat, per la qual es disposa la publicació del Conveni Marc de col·laboració entre la Conselleria de Sanitat de la Generalitat i la Conselleria de Sanitat de la Junta de Comunitats de Castella-la Manxa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5576

Data del DOGV
:   13-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9482


Data del document
:   16-07-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Sanitat
    * cooperació administrativa
    * Castella-la Manxa
    * administració regional
    * política sanitària

RESOLUCIÓ de 16 de juliol de 2007, del director general de Relacions amb les Corts i Secretariat del Consell, de la Conselleria de Presidència de la Generalitat, per la qual es disposa la publicació del Conveni Marc de col·laboració entre la Conselleria de Sanitat de la Generalitat i la Conselleria de Sanitat de la Junta de Comunitats de Castella-la Manxa. [2007/9482]  
Subscrit, després de la tramitació prèvia reglamentària, entre la conselleria de Sanitat de la Generalitat i la conselleria de Sanitat de la Junta de Comunitats de Castella'la Manxa, el 7 de maig de 2007, un Conveni marc, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0990/2007, i que figura com a annex d'esta resolució.  
València, 16 de juliol de 2007.- El director general de Relacions amb les Corts i Secretariat del Consell: Ángel Mompó Romero.  
Conveni marc de col·laboració entre la conselleria de Sanitat de la Generalitat i la conselleria de Sanitat de la Junta de Comunitats de Castella'la Manxa  
Almansa, 7 de maig de 2007  
REUNITS  
D'una banda, el conseller de Sanitat de la Generalitat, Rafael Blasco Castany, d'acord amb el que disposen els articles 35 i 21.f de la Llei de Govern Valencià.  
I, de l'altra banda, Roberto Sabrido Bermúdez, conseller de Sanitat de la Junta de Comunitats de Castella'la Manxa, fent ús de les facultats pròpies del seu càrrec, d'acord amb el que establix l'article 23 de la Llei 11/2003, de 25 de setembre, del Govern i del Consell Consultiu de Castell ?la Manxa.  
Ambdues parts, fent ús de la representació que tenen, es reconeixen capacitat legal mútua suficient per a la signatura d'este Conveni Marc i, amb esta finalitat.  
MANIFESTEN  
Primer  
Les relacions especials que hi ha entre la Junta de Comunitats de Castella'la Manxa i la Generalitat, degudes entre altres raons al fet de ser limítrofs, han donat lloc a un bon veïnat entre ambdues, per això es fa totalment necessari regular un Conveni Marc de Col·laboració, a fi d'establir un vincle que coordine les actuacions d'ambdues administracions en matèria d'assistència sanitària.  
Segon  
Amb l'assumpció plena de les competències sanitàries respectives i la possibilitat d'establir, segons la legislació, convenis de col·laboració entre comunitats autònomes, les relacions que tradicionalment han mantingut la Comunitat Valenciana i Castella - la Manxa en matèria d'assistència sanitària posen de manifest la necessitat de subscriure un Conveni Marc que possibilite les actuacions relatives a l'assistència sanitària entre ambdues administracions públiques sanitàries amb normalitat.  
Tercer  
El sistema sanitari públic s'inspira en els principis bàsics de solidaritat, igualtat, universalitat, equitat, qualitat, coordinació i cooperació de les administracions sanitàries públiques per a la superació de les desigualtats en salut, a fi d'aconseguir una major justícia distributiva que permeta al ciutadà rebre un servici sanitari públic de qualitat i en condicions d'igualtat efectiva en l'accés.  
Tots estos principis han de contribuir a una cohesió social major entre ambdues comunitats autònomes, de manera que s'utilitzen els recursos sanitaris de la forma més eficient, per la qual cosa es fa necessari establir un marc de coordinació per a mantindre la garantia del dret a la protecció de la salut de tots els ciutadans d'ambdues comunitats autònomes, amb independència del lloc de residència dels ciutadans o del lloc en què es demanen les prestacions de l'assistència sanitària.  
Quart  
Per a aconseguir estos objectius i tots els que permeten consolidar un nou escenari de coordinació en matèria sanitària que redunde en interés d'ambdues Comunitats Autònomes i dels ciutadans que hi residixen, s'han iniciat una sèrie de negociacions que finalment han conclòs en este Conveni Marc.  
Per a això ambdues parts acorden subscriure este conveni marc basat en les estipulacions següents.  
ESTIPULACIONS  
Primera. Objecte el conveni  
Este Conveni Marc de Col·laboració regula l'àmbit de coordinació en matèria d'assistència sanitària a fi de:  
a) Facilitar l'accessibilitat de l'atenció sanitària especialitzada més pròxima per als pacients de zones limítrofes d'ambdues Comunitats Autònomes.  
b) Promoure la garantia efectiva dels drets dels ciutadans d'acord amb el que disposen la Llei General de Sanitat i la Llei de Cohesió i Qualitat del Sistema Nacional de Salut.  
c) Assegurar la coordinació dels dispositius sanitaris a fi d'aconseguir un benefici recíproc per a les actuacions dels sistemes sanitaris d'ambdues Comunitats Autònomes.  
d) Compartir l'experiència i el coneixement en qüestions que afecten la viabilitat, consolidació i millora d'ambdós servicis de salut.  
e) Promoure el marc per a la implicació conjunta dels professionals sanitaris d'ambdues Comunitats Autònomes i també facilitar l'intercanvi de coneixements tècnics.  
Segona. Àmbit d'aplicació del Conveni Marc  
1. Este conveni s'aplica en tot el territori de les dues comunitats autònomes i en especial en les zones limítrofes de les Àrees o Departaments de Salut, Regions Sanitàries, Zones Bàsiques de Salut o altres divisions territorials sanitàries establides actualment o que s'establisquen en el futur.  
2. Per a desplegar este Conveni Marc es poden establir acords específics per a cada Àrea o Departament de Salut o Regió Sanitària limítrofa, i també per a desenvolupar les matèries enumerades en l'apartat tercer.  
3. Estos acords específics s'incorporaran com a protocols o convenis addicionals i s'han d'atindre, en tots els casos, als principis d'este Conveni Marc.  
Tercera. Matèries objecte del Conveni Marc  
Per al compliment del que disposen els apartats anteriors s'establixen, com a matèries objecte de desplegament d'este Conveni Marc i dels Convenis de Col·laboració específics de les distintes zones geogràfiques en què s'aplica, les següents:  
a) Atenció sanitària en urgències, emergències i transport sanitari.  
b) Atenció primària de salut.  
c) Atenció especialitzada (ambulatòria i hospitalària).  
d) Atenció en salut mental.  
e) Targeta sanitària.  
f) Cartera de servicis.  
g) Formació del personal  
h) Investigació en ciències de la salut.  
i) Qualssevol altres que consideren oportunes ambdues parts.  
Quarta. Comissió General de Coordinació i Seguiment  
1. A fi de desplegar les matèries objecte d'este Conveni Marc es crea una Comissió de Coordinació i Seguiment que té com a funció definir els àmbits de coordinació entre les Administracions sotasignades de tots els convenis de col·laboració que deriven del Conveni Marc.  
2. La Comissió esmentada està composta per 4 membres, dos de designats pel director gerent del Servici de Salut de Castella'la Manxa i dos de designats pel director gerent de l'Agència Valenciana de Salut, a iniciativa de la conselleria de Sanitat.  
3. La Comissió esmentada ha de garantir el compliment del conveni marc i dels convenis de col·laboració específics que es formalitzen com a desplegament d'este acord, sense perjuí que puguen establir-se comissions específiques per al seguiment de cada un. Igualment, ha de resoldre tots els problemes d'interpretació que es plantegen en l'aplicació del Conveni, i ha de fer-ne una avaluació anual.  
Cinquena. Dret transitori  
Les parts sotasignades d'este Conveni Marc garantixen la continuïtat dels mecanismes ordinaris que ja funcionen en les qüestions administratives relatives als pacients de les zones limítrofes, vetlant sempre per una atenció en igualtat de condicions per als residents en estes Comunitats Autònomes.  
Sisena. Entrada en vigor i període de duració  
Este Conveni Marc entra en vigor el mateix dia de la signatura i té una vigència de cinc anys. Ara bé, qualsevol de les parts pot resoldre'l comunicant-ho a l'altra amb un avís tres mesos abans de la data establida per a l'extinció dels efectes.  
I, perquè conste, signen este Conveni Marc, en quíntuple exemplar, al lloc i en la data indicats en l'encapçalament.   
El conseller de Sanitat de la Junta de Comunitats de Castella'la Manxa: Roberto Sabrido Bermúdez  
El conseller de Sanitat de la Generalitat: Rafael Blasco Castany